Foto: Vijesti.ba

Јa idem u Sarajevo da ojačam poziciju Republike Srpske, da ojačam poštovanje Ustav BiH, a ne njegovu degradaciju. Po Ustavu BiH, Bosna i Hercegovina nema nadležnosti za bezbednost, pravdu, pravosuđe, odbranu, za mnogo šta drugo, što sada ima, poput obavještajne službe ili prikupljanja poreza, kaže u intervjuu za Telegraf Milorad Dodik.

Navodi da je pokušaj da se BiH napravi državom vanustavna priča.



- Toga nema u Ustavu. Oni su nas prisiljavali godinama unazad da promijenimo Ustavi i da kažemo da je Bosna nadležna za odbranu, da se legalizuje pravo na vojsku. Ili da je BiH nadležna za bezbijednost. Nije nikada napisano u Ustavu, ali ima neka bezbednost, navodi Dodik.



Dodaje da su u Predsjedništvu BIH izbačeni svi elementi i obilježja srpskog naroda i Republike Srpske.



- Nemate zastavu Republike Srpske, nego samo postoji neka zastava i grb, koji je nametnuo Visoki predstavnik. To nisu čak ni narodi to usvojili. To nije moja zastava. Јa nisam glasao za nju. Meni je to neko nametnuo, neko je rekao "to je od danas vaša zastava". Moja zastava je zastava Republike Srpske, kaže Dodik i dodaje:



- Ne bude li iza mene, neće imati nijednu sjednicu Predsjedništva. Odatle počinjem. Zastava iza. Nema zastave - doviđenja: "Hitno? Izvinite, molim vas, postavite zastavu, pa ću doći da vidim šta je hitno. Nećete? Nema sastanka." Zašto je to tako teško. Sve počinje sa malim stvarima. Odnosno velikim, za mene velikim, za njih je mala stvar. Zašto je problem da bude zastava? Ako sam izabran od strane srpskog naroda, zašto je problem da bude iza mene zastava. Јa ih predstavljam. Zašto je problem da se u tom Predsjedništvu poštuje Ustav, a ne da se ispunjavaju želje međunarodnog faktora. Mene to ne zanima. Јa nisam čovjek koji ispunjava želje drugima. Mene zanimaju želje naroda. Zato 12 godina pobjeđujem na izborima. Јa nemam kalkulacije i to ljudi ovde znaju. Moj jedini interes nije čak ni moj lični, nego narodni i državni interes. Posvećen sam ovom narodu i državi. Neki to osporavaju, neki smatraju da to nije tako, ali to je njihov stav. Јoš uvek većina ljudi i ja, mislimo da je tako. I ja ću tako da radim, na svakom mom koraku tamo.

(Vijesti.ba)